Diari Oficial de la Generalitat Valenciana


Sumari del DOGV 9822, del 05-04-2024 (2024/2348)

RESOLUCIÓ de 13 de març de 2024, de la presidenta del Consell Jurídic Consultiu de la Comunitat Valenciana, per a la substitució d'una de les persones integrants de la comissió de selecció de la convocatòria 4/22, del procés excepcional d'estabilització, pel sistema de concurs de mèrits, convocat per la Resolució de la presidenta de 21 de desembre de 2022.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9822

Data del DOGV
:   05-04-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/2348


Data del document
:   13-03-2024

Organisme emissor
:   Consell Jurídic Consultiu de la Comunitat Valenciana

Tipus de document
:   Resolució

Anàlisi jurídica

 Descriptors 

:   * Consell Jurídic Consultiu de la Comunitat Valenciana

RESOLUCIÓ de 13 de març de 2024, de la presidenta del Consell Jurídic Consultiu de la Comunitat Valenciana, per a la substitució d'una de les persones integrants de la comissió de selecció de la convocatòria 4/22, del procés excepcional d'estabilització, pel sistema de concurs de mèrits, convocat per la Resolució de la presidenta de 21 de desembre de 2022. [2024/2348]  
Mitjançant la Resolució de 21 de desembre de 2022, de la presidenta del Consell Jurídic Consultiu de la Comunitat Valenciana, publicada en el DOGV 9496, de 23.12.2022, es va convocar el procés excepcional d'estabilització pel sistema de concurs de mèrits per a cobrir les places previstes en la resolució d'eixa Presidència de 31.05.2022.  
La base 10.6.b de les que regixen la convocatòria, entre els membres que integren la comissió de selecció per al lloc de tècnic/a mitjans de promoció lingüística, designa el funcionari de carrera del Consell Valencià de Cultura Manuel Caballero Calabuig, tècnic mitjà en lexicografia i terminologia.  
El Consell Valencià de Cultura ha comunicat, de manera justificada, a esta institució la impossibilitat d'assistència a la comissió de selecció del funcionari indicat, la qual cosa impedix que puga prestar les funcions pròpies de les persones integrants dels òrgans tècnics de selecció.  
  
D'acord amb el que s'ha exposat, es designa un nou membre de la comissió de selecció per a la convocatòria 4/22, del procés excepcional d'estabilització de la plaça de tècnic/a mitjans de promoció lingüística, per la qual cosa en exercici de les funcions atribuïdes per l'article 25.a del Decret 37/2019, de 15 de març, del Consell, pel qual s'aprova el Reglament del Consell Jurídic Consultiu de la Comunitat Valenciana, resolc:  
  
Primer  
Deixar sense efecte el nomenament de Manuel Caballero Calabuig, funcionari de carrera del Consell Valencià de Cultura, tècnic mitjà en lexicografia i terminologia, com a vocal de la comissió de selecció de la convocatòria 4/22 del procés excepcional d'estabilització convocat per resolució de la Presidència publicada en el DOGV 9496, de 23.12.23869.  
  
Segon  
Designar, com a nou membre de la comissió de selecció de la convocatòria 4/22 del procés excepcional d'estabilització, en qualitat de vocal, Josep Lluís Lacreu Cuesta, funcionari de carrera del subgrup A1, cap de la Unitat de Recursos Lingüisticotècnics de l'Acadèmia Valenciana de la Llengua.  
  
Contra la present resolució, que posa fi a la via administrativa, es pot interposar un recurs potestatiu de reposició davant el mateix òrgan que l'ha dictada, en el termini d'un mes, o directament un recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos, els dos terminis comptadors des de l'endemà de la publicació en el Diari Oficial de la Generalitat Valenciana.  
  
València, 13 de març de 2024.- La presidenta del CJCCV: Margarita Soler Sánchez.